ZAVOD ZA JAVNO ZDRAVSTVO

POŽEŠKO-SLAVONSKE ŽUPANIJE

Požega, Županijska 9

Broj: 02-157/03-2025

Požega, 19.08.2025.

Na temelju članka 31. Statuta Zavoda za javno zdravstvo Požeško-slavonske županije, članka 24. Temeljnog kolektivnog ugovora za službenike i namještenike u javnim službama (NN br.56/22) te suglasnosti Ministarstva zdravstva KLASA:100-01/25-03/150, URBROJ:534-03-3-1/8-25-06 od 23.07. 2025. god., Zavod za javno zdravstvo Požeško-slavonske županije objavljuje

**NATJEČAJ**

**za zasnivanje radnog odnosa na neodređeno vrijeme, za radno mjesto:**

**zdravstveni radnik prvostupnik u javnom zdravstvu 3**, 1 izvršitelj (m/ž), puno radno vrijeme, probni rad od 3 mjeseca

Uz opće uvjete za zasnivanje radnog odnosa, kandidati moraju ispunjavati i slijedeće posebne uvjete:

* završen preddiplomski sveučilišni studij ili preddiplomski stručni studij sanitarnog inženjerstva
* važeće odobrenje za samostalan rad
* najmanje 1 godina radnog iskustva
* vozačka dozvola B kategorije

Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski rod.

Uz pisanu prijavu za natječaj kandidat je obvezan priložiti i dostaviti u originalu ili preslici:

- životopis

- domovnicu ili drugu potvrdu o državljanstvu

- diplomu o završenom školovanju

-elektronički zapis Hrvatskog zavoda za mirovinsko osiguranje o podacima evidentiranim u matičnoj evidenciji iz kojih je razvidan poslodavac i trajanje staža osiguranja, ne stariji od 3 mjeseca

- odobrenje za samostalan rad

- presliku vozačke dozvole B kategorije

U prijavi za natječaj obavezno se navode podaci podnositelja prijave (osobno ime i prezime, adresa stanovanja, broj telefona, adresa elektroničke pošte). Prijava mora biti vlastoručno potpisana. Nepotpisane prijave biti će odbačene.

Preslike nije potrebno ovjeravati. Preslike se ne vraćaju.

Kandidat koji smatra da ostvaruje pravo prednosti pri zapošljavanju u skladu s odredbama relevantnih zakona, obvezan je u prijavi za natječaj pozvati se na to pravo te priložiti i dostaviti sve dokaze potrebne za ostvarivanje prava prednosti. Kandidat koji eventualno ostvaruje pravo prednosti pri zapošljavanju ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s odredbama Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21), uz prijavu za javni natječaj, obvezan je priložiti i dostaviti pored dokaza o ispunjavanju traženih uvjeta i sve potrebne dokaze iz članka 103. ranije navedenog Zakona. Dokazi potrebni za ostvarivanje prava prednosti pri zapošljavanju popisani su na sljedećem linku: <https://branitelji.gov.hr/zaposljavanje-843/843>.

Kandidat koji se poziva na pravo prednosti pri zapošljavanju u skladu s odredbama Zakona o civilnim stradalnicima iz Domovinskog rata (NN 84/21), uz prijavu za javni natječaj, obvezan je priložiti i dostaviti pored dokaza o ispunjavanju traženih uvjeta i sve potrebne dokaze iz članka 49. ranije navedenog Zakona. Dokazi potrebni za ostvarivanje prava prednosti pri zapošljavanju popisani su na sljedećem linku: <https://branitelji.gov.hr/zaposljavanje-843/843>.

Kandidat koji se poziva na pravo prednosti pri zapošljavanju u skladu s odredbama Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), obvezan je priložiti i dostaviti pored dokaza o ispunjavanju traženih uvjeta, rješenje, odnosno potvrdu iz koje je vidljivo spomenuto pravo te dokaz o tome na koji je način prestao prethodni radni odnos.

Kandidat koji se poziva na pravo prednosti u skladu s odredbama Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20), obvezan je priložiti i dostaviti sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom.

Rok za podnošenje prijava je 8 dana od objave natječaja na web stranicama Zavoda za javno zdravstvo Požeško-slavonske županije (dalje u tekstu: Zavod) i Hrvatskog zavoda za zapošljavanje.

Za provedbu natječaja ravnatelj Zavoda imenuje Povjerenstvo za provedbu natječaja (u nastavku teksta: Povjerenstvo).

Povjerenstvo utvrđuje listu kandidata prijavljenih na natječaj koji ispunjavaju formalne uvjete iz natječaja, čije su prijave pravodobne i potpune i poziva ih na razgovor (intervju) radi utvrđivanja njihovih stručnih znanja, sposobnosti i vještina te rezultata u dosadašnjem radu. Razgovor (intervju) s kandidatima provodi Povjerenstvo.

Lista kandidata kao i mjesto i vrijeme održavanja razgovora (intervjua) biti će objavljeni na web stranicama Zavoda, najmanje pet (5) dana prije održavanja razgovora (intervjua).

Ako kandidat ne pristupi razgovoru (intervjuu) smatrat će se da je povukao prijavu na natječaj i neće se smatrati kandidatom. Kandidatom se neće smatrati ni osoba koja nije podnijela pravodobnu i urednu prijavu ili ne ispunjava formalne uvjete iz natječaja.

Urednom prijavom smatra se prijava koja sadrži sve podatke i priloge navedene u ovom natječaju.

O rezultatima natječaja kandidati će biti obavješteni u roku od 30 dana od dana isteka roka za podnošenje prijava na način da će Obavijest o izboru kandidata biti objavljena na web stranicama Zavoda. Zavod si zadržava pravo obavijestiti sve prijavljene kandidate i putem elektroničke pošte.

Prijave s dokazima o ispunjavanju uvjeta dostavljaju se u zatvorenoj omotnici na adresu: Zavod za javno zdravstvo Požeško-slavonske županije, 34 000 Požega, Županijska 9, s obaveznom naznakom „Prijava na natječaj za zapošljavanje“ osobno ili preporučenom pošiljkom.

Prijavom na natječaj kandidati daju privolu za obradu svojih osobnih podataka u svrhu zapošljavanja, a u skladu s odredbama Opće uredbe o zaštiti osobnih podataka. Zavod za javno zdravstvo Požeško-slavonske županije jamči svakom prijavljenom kandidatu da će dostavljenu dokumentaciju koristiti isključivo u svrhu provođenja postupka zapošljavanja. Sve pristigle prijave adekvatno će biti zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima previđenim pozitivnim propisima.

Zavod si pridržava pravo poništenja ovoga natječaja, odnosno pravo ne odabrati ni jednog kandidata, bez obveze obrazlaganja svoje odluke.

Zavod za javno zdravstvo

Požeško-slavonske županije